Η Μεγάλη Στρατιά των Αφανών Ηρώων

Η μεγάλη στρατιά των αφανών ηρώων (Πρωτότυπος τίτλος: L'armée des ombres  ελλ:Ο στρατός των σκιών), είναι  γαλλική δραματική πολεμική ταινία του 1969 σε σενάριο και σκηνοθεσία του Ζαν-Πιέρ Μελβίλ βασισμένη στο ομώνυμο βιβλίο του 1943 του Τζοζέφ Κεσέλ, το οποίο περιγράφει τις εμπειρίες του συγγραφέα όταν ήταν μέλος της Γαλλικής Αντίστασης κατά τον δεύτερο παγκόσμιο πόλεμο. Πρωταγωνιστούν οι Λίνο Βεντούρα, Σιμόν Σινιορέ και Πολ Μερίς.

Η ταινία περιστρέφεται γύρω από μια μικρή ομάδα Αγωνιστών της Γαλλικής Αντίστασης, καθώς κινούνται ανάμεσα σε ασφαλή κρυσφηγέτα, δουλεύουν με τους συμμάχους, σκοτώνουν πληροφοριοδότες και προσπαθούν να αποφύγουν τη σύλληψη και την εκτέλεση τους που ξέρουν ότι είναι η πιο πιθανή τύχη τους. Ενώ απεικονίζει τους χαρακτήρες της ως ήρωες, η ταινία παρουσιάζει μια ζοφερή, απροβλημάτιστη άποψη της Αντίστασης.

 Πλοκή 
Ο Φίλιπ Ζερμπιέρ, επικεφαλής ενός δικτύου αντίστασης, συλλαμβάνεται από τη γαλλική αστυνομία του Βισύ ως ύποπτος αντιστασιακός. Παρότι δεν υπάρχουν σοβαρά αποδεικτικά στοιχεία, εντούτοις θα σταλθεί σε ένα στρατόπεδο κρατουμένων. Ο Ζερμπιέρ και ένας νεαρός κομμουνιστής αρχίζουν να επξεργάζονται ένα σχέδιο διαφυγής, αλλά προτού να μπορέσουν να το υλοποιήσουν, μεταφέρεται στο Παρίσι για ανάκριση από τη Γκεστάπο. Εκει καταφέρνει να σκοτώσει έναν φρουρό και να απόδρασει.

Ο Ζερμπιέρ, διαχειρίζεται το δίκτυο αντίστασης στη Μασσαλία . Ο ίδιος και οι τρεις από τους άντρες του, ο Φέλιξ Λέπερζ, ο Λε Μπισόν και ο Κλοντ Ούλμαν, μεταφέρουν σε ένα διαμέρισμα ένα από τα μέλη του δίκτυου τους, τον Πωλ Ντουνάτ για να τον εκτελέσουν καθώς ανακαλύψαν ότι έδινε πληροφορίες στους Γερμανούς. Μην μπορώντας να χρησιμοποιήσουν όπλο γιατί θα ακουστεί ο πυροβολισμός θα δέσουν ένα ύφασμα γύρω από τον λαιμό του και θα τον στραγγαλίσουν.

Ο Λεπέρζ στρατολογεί στο δίκτυο τους έναν παλιό φίλο του σε ένα μπαρ, τον Ζαν Φρανσουά Ζαρντί, έναν όμορφο, τολμηρό πρώην πιλότο. Στην πρώτη του αποστολή στο Παρίσι, ο Ζαρντί συναντά την Ματίλντ, μια νοικοκυρά που είναι μια από τους συνδέσμους του δικτύου του Ζερμπιέρ και στη συνέχεια επισκέπτεται τον μεγαλύτερο αδελφό του, Λουκ Ζαρντί, έναν φημισμένο φιλόσοφο που ζει φαινομενικά απομόνωμενος  στο αρχοντικό στο Παρίσι. Λίγο καιρό αργότερα, ο Ζερμπιέρ ταξιδεύει στην έδρα της Γαλλικής αντίστασης στο Λονδίνο με ένα βρετανικό υποβρύχιο, όπου συναντά τον Λουκ Ζαρντί, ο οποίος 
αποδεικνύεται ότι είναι επικεφαλής
όλων των δικτύων της Αντίστασης και για αυτό η ταυτότητά του
είναι μυστική.

 Διανομή ρόλων 
 Λίνο Βεντούρα  ως Φίλιπ Ζερμπιέρ 
 Πολ Μερίς ως Λουκ 
 Ζαν-Πιερ Κασέλ ως Ζαν Φρανσουά Ζαρντί
 Σιμόν Σινιορέ ως Ματίλντ
 Κλοντ Μαν ως Κλοντ Ούλμαν
 Πωλ Κροσέ ως Φελίξ
 Κριστιάν Μπαρμπιέρ ως Λε Μπισόν
 Σερζ Ρετζιανί ως κουρέας
 Αντρέ Ντεβαρίν ως συνταγματάρχης Πασί
 Αλέν Ντεκόν ως Λεγκράν
 Αλέν Μοτέ ως διοικητής στρατοπέδου
 Αλέν Λιμπόλτ ως Πωλ Ντουνάτ
 Ζαν Μαρί Ρομπέν ως Βαρώνος 
 Ντενίς Σαντιέρ ως γιατρός στην φυλακή της Γκεστάπο 

 Υποδοχή 
Οι κριτικές ανασκόπησης στην ιστοσελίδα Rotten Tomatoes, δίνουν βαθμολογία θετικής έγκρισης σε ποσοστό 97%, με βάση 73 κριτικές και μέση βαθμολογία 8,6/10.

 Παραπομπές 

 Εξωτερικοί σύνδεσμοι 


Κατηγορία:Γαλλικές ταινίες της δεκαετίας 1960
Κατηγορία:Γαλλικές δραματικές ταινίες 
Κατηγορία:Γαλλόφωνες ταινίες 
Κατηγορία:Ταινίες του 1969 
Κατηγορία:Ταινίες σε σκηνοθεσία Ζαν-Πιέρ Μελβίλ 
Κατηγορία:Ταινίες γυρισμένες στο Παρίσι
Κατηγορία:Ταινίες γυρισμένες στην Αγγλία
Κατηγορία:Ταινίες σε σενάριο Ζαν-Πιέρ Μελβίλ
Κατηγορία:Ταινίες τοποθετημένες στη Μασσαλία